b'\n_START_ARTICLE_\nComuna Slava Cerchez\xc4\x83, Tulcea\n_START_SECTION_\nGeologie\n_START_PARAGRAPH_\nDin punct de vedere geologic, teritoriul adminstrativ al Comunei Slava Cerchez\xc4\x83 este inclus cadrul Platformei Babadag. Acest\xc4\x83 platform\xc4\x83 s-a format prin scufundarea \xc3\xaen mezocretacic \xc8\x99i ulterior \xc3\xaen Badenianul superior, a dou\xc4\x83 por\xc8\x9biuni din Orogenul Nord Dobrogean. (Ionesi, 1994)_NEWLINE_Platforma Babadag are forma unui culoar alungit pe direc\xc8\x9bia NV-SE, cuprins \xc3\xaentre Masivul Dobrogei Centrale (\xc3\xaen V), p\xc3\xa2nza M\xc4\x83cin (\xc3\xaen N) \xc8\x99i p\xc3\xa2nzele Niculi\xc8\x9bel, respectiv Tulcea (\xc3\xaen E).(Mutihac, 1990)_NEWLINE_\xc3\x8en zona localit\xc4\x83\xc8\x9bii Slava Cerchez\xc4\x83 predomin\xc4\x83 aflorimente din perioada Cretacicului superior, etajele Turonian \xc8\x99i Senonian. (Ionesi, 1994; Mutihac, 1990)_NEWLINE_Datele bibliografice existente, referitoare la evolu\xc8\x9bia geologic\xc4\x83 a Dobrogei, \xc3\xaen general, \xc8\x99i a Bazinului Babadag, \xc3\xaen special, relev\xc4\x83 existen\xc8\x9ba, \xc3\xaen cadrul etajelor Cenomanian si Turonian, a unui_NEWLINE_bazin marin cu ad\xc3\xa2ncimi cuprinse \xc3\xaentre 50 si 100 m, ape limpezi, aerate, salinitate normala (cca 35%) si o temperatura medie de 15 \xe1\xb5\x92C. (Chiriac, 1981))\n_START_SECTION_\nRelief\n_START_PARAGRAPH_\nTeritoriul administrativ al comunei este dominat de dealuri cu altitudini medii cuprinse \xc3\xaentre 225 \xc8\x99i 235 m, \xc8\x99i altitudini maxime \xc3\xaen jur de 250 m. Versan\xc8\x9bii dealurilor au o \xc3\xaenclinare relativ redus\xc4\x83.\n_START_SECTION_\nRe\xc8\x9beaua hidrografic\xc4\x83\n_START_PARAGRAPH_\nPrincipala artera hidrografic\xc4\x83 ce dreneaz\xc4\x83 zona este reprezentat\xc4\x83 de_NEWLINE_R\xc3\xa2ul Slava.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Slava Cerchez\xc4\x83 se ridic\xc4\x83 la 1.666 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 2.829\xc2\xa0de\xc2\xa0locuitori. Majoritatea locuitorilor sunt ru\xc8\x99i lipoveni (75,21%), cu o minoritate de rom\xc3\xa2ni (20,95%). Pentru 3,78% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i de rit vechi (72,63%), cu o minoritate de ortodoc\xc8\x99i (23,47%). Pentru 3,78% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.'